ΓΡΑΠΤΗ ΕΡΩΤΗΣΗ E-0234/00

υποβολή: Luigi Vinci (GUE/NGL) προς την Επιτροπή

(4 Φεβρουαρίου 2000)

Θέμα: Αξιολόγηση των επιπτώσεων στο περιβάλλον του προγράμματος Αεροδρομίου Malpensa

Το άρθρο 8 της απόφασης του Ευρωπαϊκού Κοινοβουλίου και του Συμβουλίου 1692/96/ΕΚ(1) της 23ης Ιουλίου 1996, αναφέρει ότι: κατά την ανάπτυξη καιλοποίηση προγραμμάτων τα κράτη μέλη πρέπει να λαμβάνουνπόψη την προστασία του περιβάλλοντος πραγματοποιώντας μελέτες περιβαλλοντικών επιπτώσεων των προγραμμάτων κοινού ενδιαφέροντος που πρέπει να εφαρμοσθούν βάσει της οδηγίας 85/337/ΕΟΚ(2) του Συμβουλίου, της 27ης Ιουλίου 1985, και κατ' εφαρμογή της οδηγίας 92/43/ΕΟΚ(3) του Συμβουλίου, της 21ης Μαΐου 1992. Το αεροδρόμιο Malpensa 2000 έχει ενταχθεί στα 14 προγράμματα κοινού ενδιαφέροντος με τον αριθμό 10.

Δέον ναπενθυμισθεί ότι το πρόγραμμα Malpensa 2000 προηγείται της προαναφερθείσας οδηγίας και μόνο στη συνέχεια διευρύνθηκε σε βαθμό τέτοιον ώστε να καθίσταταιποχρεωτική η τήρηση της ίδιας οδηγίας. Η οδηγία αυτή ωστόσο, πουποχρεώνει τα κράτη μέλη ναποβάλουν σε αξιολόγηση περιβαλλοντικών επιπτώσεων τα 14 προγράμματα ΤΕΝ, δεν έχει τηρηθεί από την ιταλική κυβέρνηση παρά τα επανειλημμένα αιτήματα των τοπικών φορέων και των πολιτών που διαμένουν κοντά στο αεροδρόμιο της Malpensa, μολονότι τούτοπήρξε προϋπόθεση για την χορήγηση χρηματοδοτήσεων εκ μέρους της Ευρωπαϊκής Ένωσης.

Παρόλα αυτά, το πρόγραμμα Malpensa 2000 έτυχε χρηματοδότησης ύψους 400 δισ λιρετών εκ μέρους της Ευρωπαϊκής Τράπεζας επενδύσεων (ΕΤΕ).

Μπορεί η Επιτροπή να γνωστοποιήσει εάν διακρίνει παραβιάσεις, εκ μέρους της ιταλικής κυβέρνησης, των κοινοτικών κανονισμών σχετικά με την προστασία του περιβάλλοντος την οποία προβλέπει το προαναφερθέν άρθρο 8 της απόφασης 1692/96/ΕΚ, της 23ης Ιουλίου 1996;

Ως εκ τούτου, σύμφωνα με τις αντίστοιχες αρμοδιότητες και προκειμένου να προστατευθούν οι συνθήκες διαβίωσης καιγείας των ενδιαφερομένων ατόμων που κατοικούν κοντά στο αεροδρόμιο, προτίθεται η Επιτροπή να μην εξουσιοδοτήσει αυξήσεις της εναέριας κυκλοφορίας στη Malpensa πέραν εκείνων που προβλέπει το εγκριθέν χωροταξικό σχέδιο του αερολιμένα;

Επισημαίνει τέλος η Επιτροπή ενδεχόμενες παρανομίες και παράτυπες παραγγελίες, σύμφωνα με το ερωτώντα, εκ μέρους της ιταλικής κυβέρνησης και της ΕΤΕ λόγω μη τήρησης των δεσμευτικών όρων που καθορίζει το άρθρο 8 παρ. 1 της προαναφερθείσας απόφασης;

(1) ΕΕ L 228 της 9.9.1996, σελ. 1.

(2) ΕΕ L 175 της 5.7.1985, σελ. 40.

(3) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(31 Μαρτίου 2000)

Η άδεια εκτέλεσης του έργου Malpensa 2000 (διεύρυνση του αερολιμένα της Malpensa) χορηγήθηκε στις 13 Φεβρουαρίου 1987 (Υπουργείο μεταφορών, διάταγμα αριθ. 903), πριν την εκπνοή της προθεσμίας που διέθεταν τα κράτη μέλη για τη μεταφορά της οδηγίας του Συμβουλίου 85/337/ΕΟΚ της 27ης Ιουνίου 1985 σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (3 Ιουλίου 1988). Οι συγκεκριμένες νομικές απαιτήσεις όσον αφορά στην αξιολόγηση των περιβαλλοντικών επιπτώσεων (ΕΙΑ) κατά συνέπεια δεν ισχύουν.

Βάσει των πληροφοριών που διαθέτει η Επιτροπή, δεν επήλθαν σοβαρές μεταβολές στο έργο(1) (υποδομές του αερολιμένα) μετά από την έγκρισή του το 1987. Σύμφωνα με την οδηγία 85/337/ΕΟΚ, μελέτη των επιπτώσεων στο περιβάλλον απαιτείται αποκλειστικά και μόνο για ορισμένες αλλαγές στηνποδομή των αερολιμένων(2).

Η οδηγία 85/337/ΕΟΚ δεν μπορεί να εφαρμοστεί αναδρομικά. Το γεγονός ότι το έργο για τον αερολιμένα Malpensa ανήκει στα διευρωπαϊκά δίκτυα (ΤΕΝ) δεν επαρκεί προκειμένου να καθιερωθεί παρέκκλιση από το γενικό αυτό κανόνα, που συνιστά γενική αρχή της κοινοτικής νομοθεσίας, και έχει επικυρωθεί επίσης, σε ό,τι αφορά την οδηγία 85/337/ΕΟΚ, από το Δικαστήριο των Ευρωπαϊκών Κοινοτήτων με την απόφαση που έλαβε στις 11 Αυγούστου 1995 για τηνπόθεση C-431/92 Επιτροπή κατά Γερμανίας (Grosskrotzenburg).

Η απόφαση αριθ. 1692/96/ΕΚ του Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών δεν προσθέτει οιαδήποτε νομικήποχρέωση όσον αφορά την εφαρμογή της οδηγίας EIA. Το άρθρο 8 ορίζει ότι τα έργα ΤΕΝ διέπονται και αποτελούν αντικείμενο της οδηγίας 85/337/ΕΟΚ. Δεδομένου ότι η οδηγία αυτή καλύπτει όλα τα έργα για τα οποία χορηγήθηκε άδεια εκτέλεσης μετά από την 3 Ιουλίου 1988, τα κράτη μέλη δεν έχουν ουδεμία νομικήποχρέωση ναποβάλουν στη διαδικασία ΕΙΑ έργα τα οποία είχαν εγκριθεί πριν την 3 Ιουλίου 1988, ως ορίζει η οδηγία 85/337/ΕΟΚ, ακόμη και αν το έργο αφορά τα διευρωπαϊκά δίκτυα.

Η Επιτροπή δεν έχει την πρόθεση να απαγορεύσει την αύξηση της κυκλοφορίας στο αεροδρόμιο Malpensa για περιβαλλοντικούς λόγους. Το θέμα αυτό εξακολουθεί να εμπίπτει στην αρμοδιότητα των κρατών μελών που δύναται ναιοθετούν ειδικούς επιχειρησιακούς κανόνες ή να περιορίζουν την άσκηση δικαιωμάτων μεταφοράς σε κοινοτικούς αερολιμένες για περιβαλλοντικούς λόγους βάσει του άρθρου 8 παράγραφος 2 ή 9 του κανονισμού του Συμβουλίου (ΕΟΚ) αριθ. 2408/92 της 23ης Ιουλίου 1992 σχετικά με την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών(3).

(1) Για τους στόχους της οδηγίας 85/337/ΕΟΚ, ως σχέδιο (έργο) νοείται ηλοποίηση κατασκευαστικών εργασιών ή άλλων εγκαταστάσεων ή έργων, άλλες επεμβάσεις στο φυσικό περιβάλλον ή το τοπίο, στις οποίες περιλαμβάνονται και οι επεμβάσεις που αφορούν την εκμετάλλευση των πόρων του εδάφους (άρθρο 1).

(2) Άρθρο 2 παράγραφος 1 της οδηγίας 85/337/ΕΟΚ.

(3) ΕΕ L 240 της 24.8.1992.